《飘风行》
明代·杨思圣

黄云覆天天梦梦，飘风撼地地欲动。百丈层冰结重阴，白日无色势澒洞。

猎猎寒风杀气高，掠沙扑面利如刀。马毛猥磔雁声苦，鱼龙冻蛰狐狸嗥。

燕南济北人蹙蹙，死者含冤生者哭。总有乐士那可移，奋飞不及鹙与鹜。

监门入告皇心伤，诏书十道被遐荒。可能遭此风霜岁，忍待明年春麦黄。

作者简介：（1621—1664）明末清初直隶钜鹿人，字犹龙，号雪樵。顺治三年进士。入翰林，出为山西按察使，官至四川布政使。傅青主、孙夏峰、申盟均与之交往。有《且亭诗》。